ইডেনে আসছে টি-২০ বিশ্বকাপের ম্যাচ! জানাল আইসিসি

ওয়েব ডেস্ক : ২০২৬ সালে ভারত (India) ও শ্রীলঙ্কার (Srilanka) মাটিতে যৌথভাবে আয়োজিত হবে টি-২০ বিশ্বকাপ (T20 Worldcup 2026)। আগামী বছরের ফেব্রুয়ারি থেকে এই টুর্নামেন্ট শুরু হবে। তবে তার আগে খুশির খবর বাংলার ক্রিকেট প্রেমীদের জন্য। কারণ, এই বিশ্বকাপের আসর বসবে কলকাতাতেও (Kolkata)। বিশ্বকাপের জন্য আন্তর্জাতিক ক্রিকেট কাউন্সিল যে ভেন্যুগুলি বেছেছে সেগুলি হল, আহমেদাবাদ, নয়া দিল্লি, কলকাতা, চেন্নাই ও মুম্বই। অন্যদিকে শ্রীলঙ্কার তিন শহরে হতে পারে বেশ কিছু ম্যাচ।

২০২৬ সালের ৭ ফেব্রুয়ারি থেকে শুরু হতে পারে টি-২০ বিশ্বকাপ (T20 Worldcup 2026)। তা শেষ হবে ৮ মার্চ। এই টুর্নামেন্টের ফাইনাল হবে আহমেদাবাদের নরেন্দ্র মোদি স্টেডিয়ামে। সূত্রের খবর, আগামী সপ্তাহেই আনুষ্ঠানিকভাবে এই টুর্নানেমেন্টের সূচি ঘোষণা করা হতে পারে। পাশাপাশি টিকিট নিয়েও আইসিসি কিছু ঘোষণা করেনি এখনও পর্যন্ত।

আরও খবর : দেশের বৃহত্তম আন্তর্জাতিক মানের হকি স্টেডিয়াম তৈরি হল বাংলায়!

তবে এই টুর্নামেন্টে পাকিস্তান তাদের সব ম্যাচ খেলবে শ্রীলঙ্কায়। প্রসঙ্গত, ভারতীয় ক্রিকেট বোর্ড (BCCI) ও পাকিস্তান ক্রিকেট বোর্ডের (PCB) মধ্যে চুক্তি হয়েছে, আইসিসি বা এশীয় ক্রিকেট কাউন্সিলের কোনও টুর্নামেন্ট আয়োজিত হলে ভারত ও পাকিস্তান খেলবে নিরপেক্ষ দেশে। অর্থাৎ ভারত কোনও ম্যাচ পাকিস্তানে খেলবে না। পাকিস্তানও কোনও ম্যাচ ভারতে খেলবে না। তবে ভারত বনাম পাকিস্তান ফাইনাল যদি হয়, সেক্ষেত্রে ম্যাচ হবে শ্রীলঙ্কার মাটিতে।

২০২৩ সালের মতো ২০২৬ সালেও একই ফর্ম্যাটে হবে এই টুর্নামেন্ট। যেখানে ২০টি দেশকে ৫টি গ্রপে ভাগ করা হবে। গ্রুপে প্রত্যেক দলই অন্য দলের বিরুদ্ধে একবার করে খেলবে। সেই গ্রুপ গুলি থেকে মোট আটটি দল উঠবে সুপার এইট-এ। এর পর আট দলকে দুটি আলাদা গ্রুপে রাখা হবে। দুটি গ্রুপ থেকে মোট চারটি দল সেমিফাইনালে উঠবে। তার পরেই হবে দুই দলের মধ্যে ফাইনাল।